open-index/open-wikipedia-markdown huggingface dataset:
Halmaherasee

Die **Halmaherasee** (Indonesies: *Laut Halmahera*) is 'n see aan die weste van die Stille Oseaan in Suidoos-Asië. Dit lê tussen Halmahera in die weste en Nieu-Guinee in die ooste net suid van die ewenaar. Die Halmaherasee grens in die weste aan die Molukkesee, in die suide aan die Seramsee en in die noordooste aan die oop Stille Oseaan.

duimnael|links|Ligging van die Halmaherasee
Die see het 'n oppervlakte van sowat 95&nbsp;000&nbsp;km² en 'n maksimale diepte van 2&nbsp;039&nbsp;m. Die Halmaherasee is na die eiland Halmahera genoem. Dit is binne die Maleise argipel geleë en van die eilande behoort tot die Molukke. Die Halmaherasee is 'n tropiese see.

Die hele kus van die Halmaherasee behoort aan die eilandnasie Indonesië.

## Eksterne skakels
Savusee

Die **Savusee** (Indonesies: *Laut Sawu*) is 'n see aan die weste van die Stille Oseaan in Suidoos-Asië. Dit lê tussen Soemba in die weste, Flores in die noorde en Timor in die ooste net suid van die ewenaar. Die Savusee grens in die noorde aan die Floressee, in die noordooste aan die Bandasee, in die suidooste aan die Timorsee en in die suidweste aan die oop Indiese Oseaan.

duimnael|links|Ligging van die Savusee
Die see het 'n oppervlakte van sowat 105&nbsp;000&nbsp;km² en 'n maksimale diepte van 3&nbsp;470&nbsp;m. Die Savusee is na die eiland Savu genoem, wat in die suide van dié see geleë is. Dit is binne die Maleise argipel geleë en al die eilande behoort tot die Klein-Soenda-eilande. Dit is ongeveer 650&nbsp;km van oos na wes, en ongeveer 200&nbsp;km van noord na suid.

Byna die hele kus van die Savusee behoort aan die eilandnasie Indonesië en net 'n klein deel in die noordooste behoort aan Oos-Timor. Die grootste nedersetting aan die Savusee is Koepang op die Indonesiese deel van die Timor-eiland.

## Eksterne skakels 
*
Breederivier-speldekussing

Die **Breederivier-speldekussing** (*Leucospermum utriculosum*) is 'n blomdraende struik wat tot die Leucospermum genus hoort en deel vorm van die fynbos-bioom. Die spesie is endemies aan die Wes-Kaap en as nie-bedreig geklassifiseer. Dit word in die Breederivier-vallei van Robertson tot by Stormsvlei gevind en ook in die voetheuwels van die Potberg. Die struik word slegs 2&nbsp;m groot en dra hoofsaaklik blomme van September tot November.

In Engels staan dit as die *Breede River pincushion* bekend.

## Galery 

Leucospermum utriculosum - 1b.jpg
Leucospermum utriculosum - 1a.jpg
Leucospermum utriculosum - 2a.jpg

## Sien ook 
* Lys van speldekussingspesies

## Bronnelys 
* REDLIST Sanbi
* Protea Atlas
* Plants of the World Online

## Eksterne skakels
Aussenkehr

**Aussenkehr** is 'n nedersetting en historiese plaas aan die Oranjerivier in Namibië.

## Ligging 
Die plaas en dorpie is besonder afgeleë. Dit is 160&nbsp;km van Karasburg in die ǁKaras-streek, 120&nbsp;km suidwes van Grünau, 45&nbsp;km stroomaf van Noordoewer en Vioolsdrif en aan die suidelike eindpunt van die C37-pad. Aan die westekant grens dit aan die Ai-Ais-oorgrenspark en dit het 'n 15&nbsp;km lange suidgrens aan die Oranjerivier. In 'n reguit lyn is die mond van die rivier 100&nbsp;km ver.

## Klimaat 
Die area kry minder as 50&nbsp;mm reën per jaar en die temperatuur in die riviervallei op 95&nbsp;m bo seevlak styg soms tot byna 50°C.

## Plaas 
duimnael|links|Die *Norotshama River Resort*
Sedert 1988 word hier op 3&nbsp;000&nbsp;ha besproeiingsgrond op groot skaal tafeldruiwe verbou. Weens die besondere klimaatstoestande is die druiwe hier enkele weke vroeër ryp as by soortgelyke plase. Dit gee hierdie plaas 'n besondere markvoordeel. In 2003 het dit 'n 12000 ton druiwe gelewer. Ook word met mango's, dadels, lemoene en lusern geboer. Die *Norotshama River Resort* is op die plaas geleë as toerisme-onderneming.

## Dorp 
In 2003 het die eienaar van die plaas 644&nbsp;ha vir dorpstigting beskikbaar gestel. Die dorp het 'n vlottende bevolking omdat dit ook vir seisoensarbeiders voorsiening maak. Daar is 'n kliniek, 'n skool, 'n winkel en ander beperkte geriewe.

## Geskiedenis 
By Aussenkehr was die eerste besproeiingskema noord an die Oranjerivier. In die 1880’s het twee broers Petersen 'n 100&nbsp;000&nbsp;ha vrugbare grond met 'n 50&nbsp;km riviergrens van 'n Khoikhoi-hoofman verkry. Die roete na hul plaas was per ossewa vanaf Port Nolloth oor die Richtersveld na die rivier en van daar af per vlot na hul plaas. Hier boer hul toe met katoen, vrugte en groente en bemark hul produkte in Port Nolloth. Die afstand na hul afsetgebied het die projek gekelder. In 1905 verkry die Ausenkjer Land- und Minengesellschaft mynregte op die gebied. Hiervan het niks gekom nie. Enkele jare daarna het 'n ander firma probeer om met die verbouing van katoen en koring onder besproeiing 'n bestaan te maak.

## Bibliografie 
* Green, Lawrence G.: Lords of the last frontier – the story of South West Africa and its people of all races. Kaapstad: Howard B. Timmins, 1952.
* tracks4africa.co.za

## Eksterne skakels
C/2019 Y4 (ATLAS)

**C/2019 Y4 (ATLAS)**, of **Komeet ATLAS**, is ’n komeet met ’n byna-paraboliese wentelbaan wat op 28 Desember 2019 deur die ATLAS-opname ontdek is. Vroeë voorspellings wat op sy helderheid gebaseer is, het aangedui die komeet kan 'n magnitude van 0 bereik, net so helder soos die ster Vega. en is op 21 Mei 2020 laas gesien. Dit was met ’n teleskoop te sien in die sterrebeeld Kameelperd. Dit het op 23 Mei 2020 op sy naaste punt aan die Aarde gekom en op 31 Mei die naaste aan die Son (sy perihelium).

Op 6 April 2020 het sterrekundiges op die internetdiens ''The Astronomer's Telegram'' aangekondig dat Komeet ATLAS moontlik aan die opbreek is. Dit het toe wel opgebreek, in minstens vier stukke, moontlik as gevolg van ontgassing. Nasa het daarna aangekondig die Hubble-ruimteteleskoop het op 20 April omtrent 30 stukke geïdentifiseer en op 23 April sowat 25 stukke.

## Verwysings
## Eksterne skakels
*
*15px Hierdie artikel is vertaal uit die Engelse Wikipedia
Overbergse speldekussing

Die **Overbergse speldekussing** (*Leucospermum oleifolium*) is 'n blomdraende struik wat hoort tot die *Leucospermum* genus en deel vorm van die fynbos-bioom. Die spesie is endemies aan die Wes-Kaap; dit kom voor in die Slanghoek-, Du Toitskloof-, Riviersonderend-, Hottentots-Hollandberge, Kleinmond, Groenlandberg en Caledon. Die struik word slegs 1,0 m groot en dra hoofsaaklik blomme van September tot Oktober.

In Engels staan dit as die *Overberg pincushion* bekend.

## Galery 

Leucospermum oleifolium bush.JPG
Leucospermum oleifolium 1DS-II 2-4447.jpg
Leucospermum oleifolium 1DS-II 5947.jpg
Leucospermum oleifolium flower.jpg
Leucospermum oleifolium.JPG
Leucospermum oleifolium Hottentots Holland 06.jpg

## Sien ook 
* Lys van speldekussingspesies

## Bronnelys 
* REDLIST Sanbi
* Protea Atlas
* PlantzAfrica
* Plants of the World Online

## Eksterne skakels
Hankook Tire

duimnael|Logo
Die **Hankook Tire & Technology** groep (bekend as slegs **Hankook** en gestileerd as **наnкоок**) is 'n Suid-Koreaanse bandeonderneming. Hankook Tire & Technology se hoofkantoor is in Seoel gesetel en dit is die sewende grootste bandvervaardiger ter wêreld.  

## Geskiedenis 
Hankook Tire is in 1941 deur Jae Hun Chung se oupa gestig as die Chosun Tire Company en is in 1968 herdoop tot Hankook Tire Manufacturing. Die woord "Hankook" beteken letterlik Korea, dus Korea Tire Company. 

Die maatskappy lewer nou bande as oorspronklike toerusting aan verskillende motorvervaardigers. Benewens die vervaardiging van ongeveer 102 miljoen bande per jaar, verkoop die maatskappy ook batterye, allooiwiele en remskoene.

## Motorsportbetrokkenheid 
regs|duimnael|Hankook DTM-bande
Hankook neem aan motorsport in Europa, Noord-Amerika en Asië deel. Hulle met FBR (Farnbarcher Racing) gekontrakteer om 'n Ferrari F430 GT met Hankook Tyres in die 2009 Le Mans Series-seisoen in te skryf. Die maatskappy het bande voorsien vir die Primetime Race Group wat in 2008 in die GT2-klas van die Amerikaanse Le Mans-reeks gejaag het. Hul het van 2007 tot 2009 bande vir IMSA Prototype Lites, 'n ondersteuningsreeks vir die Amerikaanse Le Mans-reeks, voorsien. Sedert 2009 het die Hankook Team Farnbacher in die GT-klas van die Le Mans-reeks meegeding. Hul lewer ook bande vir die Hankook KTR-span wat in die Super GT en die Asiatiese Le Mans-reeks en vir die Formule 3-Euroseries deelneem.

In tydrenne is Hankook die reeksborg van die Skotse tydrenkampioenskap. Die bande word ook by die Europese interkontinentale tydrenuitdaag gebruik.

Sedert 2011 is Hankook die amptelike bandevennoot vir die Deutsche Tourenwagen Masters, een van die wêreld se gewildste toermotorreekse.

## Verwysings 
## Eksterne skakels
C/2020 F8 (SWAN)

**C/2020 F8 (SWAN)**, of **Komeet SWAN,** is ’n komeet wat op 25 Maart 2020 ontdek is op foto's deur die SWAN-kamera aan boord van die SOHO-ruimtetuig.

Die komeet het ’n skynbare magnitude van 8 gehad toe dit 1,2&nbsp;AE van die Aarde af in die sterrebeeld Beeldhouer te sien was deur 'n teleskoop. Dit kon toe in uitbarstingsmodus en ryk aan waterstof gewees het. Dit sou na verwagting in Mei 2020 ’n magnitude van 4 in die oggendlug bereik, maar sou naby die gloed van die Son met sonsopkoms wees. 

Op 12 Mei 2020 het die komeet sowat 0,56&nbsp;AE van die Aarde af verbybeweeg. Omstreeks 27 Mei 2020 het dit sy perihelium (naaste afstand aan die Son) bereik. Hierna het die komeet baie dof geword en het dit nie 'n sigbare kern gehad nie. Dit het waarskynlik gedisintegreer.

## Verwysings
## Eksterne skakels
*15px Hierdie artikel is vertaal uit die Engelse Wikipedia
Geïntegreerdedienste- digitale netwerk

**Geïntegreerdedienste- digitale netwerk** (**IDDN**), in Engels bekend as *ISDN*, is 'n stel kommunikasiestandaarde vir gelyktydige digitale transmissie van stem, video, data en ander netwerkdienste oor die tradisionele kringe van die openbare geskakelde telefoonnetwerk. Hierdie standaarde is die eerste keer gedefinieer in 1988 in die ITU-T, toe die *CCITT* se *Rooiboek*. Voor die koms van IDDN is die telefoonstelsel beskou as 'n manier om stem (oudio) te vervoer met spesiale voorsiening wat gemaak is vir datadienste. Die belangrikste fasiliteit van IDDN is dat dit stem en data op dieselfde lyn kan integreer, 'n fasiliteit wat nie op die klassieke telefoonstelsels beskikbaar was nie. Die IDDN-standaarde defineer verskeie toegangskoppelvlakke, byvoorbeeld *Basiesetempo-koppelvlak* (BRI), *Primêretempo-koppelvlak* (PRI), *Nouband-IDDN* (N-ISDN) en *Breëband-IDDN* (B-ISDN).

## Verwysings 
## Eksterne skakels
Opium

duimnael
**Opium** (wetenskaplike naam: *Lachryma Papaveris*) is gedroogde stabiele dispersie (emulsie) van polimeermikrodeeltjies in 'n waterige medium wat verkry word van die saadkapsules van die papawerplant *Papaver somniferum*. Ongeveer 12 persent van opium bestaan uit die pynstillende alkaloïede morfien, wat chemies verwerk word om heroïen en ander sintetiese opioïede te vervaardig vir medisinale gebruik en vir onwettige dwelmhandel. Dit bevat ook die nou-verwante opiate *kodeïen* en *teïbien*, en nie-pynstillende alkaloïede soos *papaverien* en *noscapine*. Die tradisionele, arbeidsintensiewe metode om die emulsie te verkry, is om die onvolwasse saadpeule (vrugte) met die hand te krap; die lateks lek uit en droog tot 'n taai geelagtige oorskot wat later afgeskraap en ontwater word. 

Vir onwettige dwelmhandel word die morfien uit die opiumlateks onttrek, wat die gewig met 88% verminder. Dit word dan omgeskakel na heroïen, wat byna twee keer so sterk is,  en die waarde met 'n soortgelyke faktor verhoog. Die verminderde gewig en grootmaat maak dit makliker om te smokkel.

## Moderne produksie en gebruik 
Opium is gedurende die vroeë 20ste eeu in baie lande verbied, wat gelei het tot die moderne patroon van opiumproduksie as 'n voorloper vir onwettige dwelmmiddels vir ontspanning of streng gereguleerde, hoogs belaste wettige voorskrifmedisyne. In 1980 het 2000 ton opium alle wettige en onwettige gebruike voorsien. Die wêreldwye produksie in 2006 was 6610 ton - ongeveer 'n vyfde van die produksie in 1906, sedertdien het opiumproduksie gedaal.

Onlangs het opiumproduksie aansienlik toegeneem en het in 2002 5000 ton oorskry en in Afghanistan 8600 ton. In 2014 het produksie in die Goue Driehoek 840 ton beloop. Die produksie sal na verwagting in 2015 en daarna toeneem namate nuwe, verbeterde sade na Afghanistan gebring word. Die Wêreldgesondheidsorganisasie het beraam dat die huidige produksie van opium vyfvoudig sal moet toeneem, ingenome die totale algemene mediese behoeftes wêreldwyd. 

## Verwysings 
## Eksterne skakels
Ruitersbosspeldekussing

Die **ruitersbosspeldekussing** (*Leucospermum hamatum*) is 'n blomdraende struik wat tot die genus *Leucospermum* behoort en deel van die fynbos-bioom vorm. Die spesie is endemies aan die Wes-Kaap, waar dit voorkom by Klein Moerasrivier in die Outeniekwaberge. Die struik is klein en word slegs 10&nbsp;cm hoog. Dit dra blomme van Julie tot November.

In Engels staan dit as die *Ruitersbos pincushion* bekend.

## Sien ook 
* Lys van speldekussingspesies

## Bronnelys 
* REDLIST Sanbi
* Biodiversityexplorer
* Protea Atlas
* Plants of the World Online
Brakspruit (Oos-Kaap)

*Hierdie artikel handel oor die sytak van die Oranjerivier. Vir ander riviere met dieselfde naam, sien Brakspruit (dubbelsinnig)*

Die **Brakspruit** is 'n rivier in die verre-noorde van die Oos-Kaap. Dit ontspring in die Dreunberg noordwes van Burgersdorp en vloei dan noordwaarts tot in die Gariepdam.

## Eksterne skakel 
* Kaart van die Brakspruit se monding by Geonames.org (cc-by)
Tim Aminov

**Timur Davidovich Aminov** (Moskou, 13 Desember 1988), algemeen bekend as **Tim Aminov**, is 'n Russiese musikant en musiekvervaardiger wat in 2016 internasionale bekendheid verwerf het met die videosnit vir sy lied *One Lone Survivor*. Die videosnit het internasionale pryse ingepalm, soos die Cannes-rolprentfees van 2016 se  *Young Director Award* (silwerprys of tweede plek).

## Diskografie 
### EP 
* «Lost Without You» (2011)
* «Moment» (2016)
* «Orpheus» (2018)

### Enkelsnitte 
* «Veneno» (2018)

## Verwysings
Kogelbaai

**Kogelbaai** (soms Koeëlbaai genoem) is 'n natuurlike baai geleë tussen Gordonsbaai en Rooiels aan die ooskus van Valsbaai.

## Sien ook 
* Valsbaai
* Walkerbaai

## Eksterne skakels
Vänernmeer

Die **Vänernmeer** (Sweeds: *Vänern*, [ˈvɛ̂ːnɛɳ]) is die derde grootste meer in Europa ná die Ladogameer en die Onegameer (beide in Rusland) met 'n oppervlakte van 5&nbsp;450&nbsp;km². Daarbenewens is dit die grootste meer van Skandinawië, Swede en die Europese Unie. Dit is in die suidweste van Swede, tussen Stockholm in die ooste en Gotenburg in die weste, geleë en grens aan die provinsies Västergötland, Dalsland en Värmland.

duimnael|links|Kaart van Swede met die Vänernmeer in die suidweste
duimnael|links|'n Uitsig oor die Vänernmeer vanaf Hjortens Udde
Die Vänernmeer vorm saam met die Vätternmeer deel van 'n waterweg regdeur Swede tussen Gotenburg in die weste en die Oossee in die ooste, wat die Trollhätte-kanaal langs die Göta älv in 'n westelike rigting en die Göta-kanaal in 'n oostelike rigting insluit.

Gedurende die laaste ystydperk was die Vänernmeer met die see verbind, wat tot vandag toe in beide sy flora en fauna sigbaar is, byvoorbeeld mariene lewensvorme in varswater. In die see leef 35 verskillende visspesies. Sy topografie is te danke aan die postglasiale opheffing.

## Verwysings 
## Eksterne skakels 
*
Rankluisie

Die **rankluisie** (*Leucospermum heterophyllum*) is 'n blomdraende struik wat tot die Leucospermum genus hoort en deel vorm van die fynbos-bioom. Die spesie is endemies aan die Wes-Kaap waar dit vanaf Elim tot by De Hoop voorkom. Die struik word tot 6 m groot en dra blomme van September tot Oktober.

In Engels staan dit as die *Trident pincushion* bekend.

## Sien ook 
* Lys van speldekussingspesies

## Bronnelys 
* REDLIST Sanbi
* Biodiversityexplorer
* Protea Atlas
* Plants of the World Online

## Eksterne skakels
Silwerblaarspeldekussing

Die **silwerblaarspeldekussing** (*Leucospermum formosum*) is 'n blomdraende struik wat tot die genus *Leucospermum* behoort en deel van die fynbos vorm. Die spesie is endemies aan Suid-Afrika, waar dit in die Riviersonderendberge, die Langeberg en die Outeniekwaberge voorkom. Die struik word tot 3&nbsp;m hoog en dra blomme van September tot Oktober.

In Engels staan dit as die *Silver-leaf Wheel Pincushion* bekend.

## Galery 

Leucospermum formosum 1DS-II 3-5211.jpg
Leucospermum formosum 1DS-II 3-5212.jpg
Leucospermum formosum 1DS-II 5647.jpg
Leucospermum formosum kz1.jpg
Leucospermum formosum..JPG

## Sien ook 
* Lys van speldekussingspesies

## Bronnelys 
* REDLIST Sanbi
* Protea Atlas
* PlantzAfrica
* Plants of the World Online

## Eksterne skakels
Mlambonja (dubbelsinnig)

**Mlambonja** kan na die volgende riviere verwys:

## Suid-Afrika 
# Mlambonja (Tugela), (ledig in Drieldam), Provinsie KwaZulu-Natal, 
# Mlambonja (Umzimkulu), sytak van die Umzimkulurivier, Provinsie KwaZulu-Natal,
Vätternmeer

Die **Vätternmeer** (Sweeds: *Vättern*, [ˈvɛ̌tːɛɳ]) is die sesde grootste meer in Europa met 'n oppervlakte van 1&nbsp;886&nbsp;km². Daarbenewens is dit die naasgrootste meer van Swede net na die Vänernmeer. Dit is in die suide van Swede, tussen Stockholm in die ooste en Gotenburg in die weste, geleë en grens aan die provinsies Västergötland, Närke, Östergötland en Småland.

duimnael|links|Kaart van Swede met die Vätternmeer in die suide
duimnael|links|'n Sweedse sauna op die bevrore Vätternmeer
Die Vätternmeer vorm saam met die Vänernmeer deel van 'n waterweg regdeur Swede tussen Gotenburg in die weste en die Oossee in die ooste, wat die Trollhätte-kanaal langs die Göta älv in 'n westelike rigting en die Göta-kanaal in 'n oostelike rigting insluit. Jönköping is die grootste stad aan die Vätternmeer en lê langs die suidoewer.

Jaarliks vind in Juniemaand 'n fietstoer rondom die Vätternmeer plaas: *Vätternrundan* ("Vätternrondvaart"). Dit begin en eindig in Motala en loop oor sowat 300&nbsp;km. Dit behels geen pryse nie en is oop vir Jan Alleman.

## Verwysings 
## Eksterne skakels 
*
Mlambonja (Umzimkulu)

Die **Mlambonja** is 'n rivier in KwaZulu-Natal, Suid-Afrika. Dit ontspring in die Drakensberge naby Underberg en is 'n sytak van die Umzimkulurivier.
Mlambonja (Tugela)

Die **Mlambonja** is 'n rivier in KwaZulu-Natal, Suid-Afrika wat in die Drakensberge naby Cathkinpiek ontspring.
Dit is 'n sytak van die Tugelarivier.

## Verwysings
Saimaameer

Die **Saimaameer** (Fins: *Saimaa*, [ˈsɑi̯mɑː]; Sweeds: *Saimen*) is die vierde grootste meer in Europa ná die Ladogameer en die Onegameer (albei in Rusland) en die Vänernmeer in Swede met 'n oppervlakte van 4&nbsp;279&nbsp;km². Daarbenewens is dit die grootste meer van Finland, asook die naasgrootste meer van Skandinawië en die Europese Unie. Dit is in die suidooste van Finland, naby die grens met Rusland, geleë en behoort tot die uitgestrekte Finse meergebied, die grootste van sy soort in Europa.

[duimnael|links|Sononder oor die Saimaameer by Joutseno, [Finland]]
Die Saimaameer vorm deel van 'n wyer waternetwerk, aangesien dit deur die Wuoksirivier met die Ladogameer verbind word, wat op sy beurt deur die Swirrivier met die Onegameer verbind is, wat weereens deur die Newarivier met die Oossee verbind word. Deur die Witsee-Oossee-kanaal word hierdie waterweg met die Witsee in die noorde verbind. Die Wolga verbind die waterweg oor 'n kanaal met die Kaspiese See en deur die Wolga-Don-kanaal is ook die Swartsee en die Middellandse See toeganklik.

## Verwysings 
## Eksterne skakels 
*
Rooivlamspeldekussing

Die **rooivlamspeldekussing** (*Leucospermum praecox*) is 'n blomdraende struik wat hoort tot die Leucospermum genus en vorm deel van die fynbos-bioom. Die spesie is endemies aan die Wes-Kaap waar dit voorkom op die Riversdalvlakte vanaf Albertinia tot by Mosselbaai. Die struik word slegs 2 m groot en dra blomme van April tot September.

In Engels staan dit as die *Mossel Bay Pincushion* bekend.

## Galery 

Leucospermum praecox bush.JPG
Leucospermum praecox - Kew Gardens, London - DSC03087.jpg
Leucospermum praecox flower.JPG
Leucospermum praecox flower.JPG
Leucospermum praecox (5210811839).jpg
Leucospermum praecox - Kew Gardens, London - DSC03091.jpg

## Sien ook 
* Lys van speldekussingspesies

## Bronnelys 
* REDLIST Sanbi
* Biodiversityexplorer
* PlantzAfrica
* Protea Atlas
* Plants of the World Online

## Eksterne skakels
Peipusmeer

Die **Peipusmeer** (Esties: *Peipsi-Pihkva järv*; Russies: Псковско-Чудское озеро, *Pskofsko-Tsjoedskoje ozero*) is die vyfde grootste meer in Europa ná die Ladogameer en die Onegameer (beide in Rusland), die Vänernmeer in Swede en die Saimaameer in Finland met 'n oppervlakte van 3&nbsp;555&nbsp;km². Daarbenewens is dit die grootste meer van Europa, wat op 'n grens, dié tussen Estland en Rusland, geleë is. Dit is in die ooste van Estland en in die weste van Rusland geleë. Die Peipusmeer word deur die Narvarivier met die Golf van Finland (Oossee) verbind.

[duimnael|links|Kuslyn by Kallaste, [Estland]]
Die Peipusmeer bestaan uit drie dele:
* Peipsi-meer / Chudskoje (Esties: Peipsi järv, Russies: Чудское озеро), die noordelike deel van die meer met 'n oppervlakte van 2&nbsp;611&nbsp;km² (1&nbsp;008&nbsp;myl²; 73%)
* Pihkva-meer / Pskowskoje (Esties: Pihkva järv, Russies: Псковское озеро), die suidelike deel van die meer (708&nbsp;km² (273&nbsp;myl²; 20%)
* Lämmi-meer / Tjoploje (Esties: Lämmijärv, Russies: Тёплое озеро), die meer tussen die ander twee (236&nbsp;km² (91&nbsp;myl²; 7%)

Tydens die veldslag op die Peipusmeer op 12 April 1242 het 'n Russiese leër onder die Nowgorodse vors Aleksander Nefski teen die Duitse Orde geseëvier en sodoende die uitbreiding van die orde na die Ooste beëindig.

## Eksterne skakels 
*
Potbergspeldekussing

Die **potbergspeldekussing** (*Leucospermum fulgens*) is 'n blomdraende struik wat tot die genus *Leucospermum* behoort en deel van die fynbos vorm. Die spesie is kritiek bedreig en endemies aan die Wes-Kaap, waar dit voorkom van die Potberg tot by Kaap Infanta. Die struik word 3&nbsp;m hoog en blom van Augustus tot November.

In Engels staan dit as die *Potberg pincushion* bekend.

## Sien ook 
* Lys van speldekussingspesies

## Bronnelys 
* REDLIST Sanbi
* Biodiversityexplorer
* Protea Atlas
* Plants of the World Online

## Eksterne skakels
Piketbergspeldekussing

Die **Piketbergspeldekussing** (*Leucospermum profugum*) is 'n blomdraende struik wat tot die genus *Leucospermum* behoort en deel van die fynbos-bioom vorm. Die spesie is endemies aan die Wes-Kaap, waar dit voorkom in die Piketberg van Versveldpas tot by Aurora. Die struik word 2 tot 8&nbsp;m breed en dra blomme van September tot Desember.

In Engels staan dit as die *Piketberg Pincushion* bekend.

## Sien ook 
* Lys van speldekussingspesies

## Bronnelys 
* REDLIST Sanbi
* Protea Atlas
* Biodiversityexplorer
* Plants of the World Online
Perdekopspeldekussing

Die **perdekopspeldekussing** (*Leucospermum reflexum*) is 'n blomdraende struik wat hoort tot die Leucospermum genus en vorm deel van die fynbos-bioom. Die spesie is endemies aan die Wes-Kaap waar dit voorkom in die Sederberg vanaf Pakhuis tot by Wupperthal. Die struik word 4&nbsp;m groot en dra blomme van Augustus tot Desember.

In Engels staan dit as die *Rocket Pincushion* bekend. Die boom se FSA-nommer is 85.2. Die spesie het twee subspesies:
* *Leucospermum reflexum var. luteum* Rourke
* *Leucospermum reflexum var. reflexum*

## Galery 

Ciudad del Cabo, Kirstenbosch NBG 19.jpg
Ciudad del Cabo, Kirstenbosch NBG 20.jpg
Leucospermum reflexum flower 2.JPG
Leucospermum reflexum flower 3.JPG
Leucospermum reflexum var. reflexum 1DS-II 5929.jpg
Leucospermum reflexum Flipphi 2.jpg

## Sien ook 
* Alfabetiese lys van Suid-Afrikaanse bome
* Lys van speldekussingspesies

## Verwysings 
## Bronnelys 
* REDLIST Sanbi
* Protea Atlas
* Biodiversityexplorer
* Plants of the World Online

## Eksterne skakels
Geelrankspeldekussing

Die **geelrankspeldekussing** (*Leucospermum prostratum*) is 'n blomdraende struik wat hoort tot die Leucospermum genus en vorm deel van die fynbos-bioom. Die spesie is endemies aan die Wes-Kaap waar dit voorkom in die Kogelberg, Kleinmond, Groenland- en Kleinrivierberge. Die struik rank en kan tot 4 m wyd word en dra blomme van Julie tot Desember.

In Engels staan dit as die *Yellow-trailing Pincushion* bekend.

## Galery 

Leucospermum prostratum 1DS-II 1-C4951.jpg
Leucospermum prostratum 1DS-II 3-5528.jpg
Leucospermum prostratum 1DS-II 3-5531.jpg
Leucospermum prostratum 1DS-II 3-8362.jpg
Leucospermum prostratum 1DS-II 3-8365.jpg
Leucospermum prostratum Hangklip 03.jpg

## Sien ook 
* Lys van speldekussingspesies

## Bronnelys 
* Redlist Sanbi
* Protea Atlas
* Biodiversityexplorer
* Plants of the World Online

## Eksterne skakels
Kleinkopspeldekussing

Die **kleinkopspeldekussing** (*Leucospermum truncatulum*) is 'n blomdraende struik wat hoort tot die Leucospermum genus en deel vorm van die fynbos-bioom. Die spesie is endemies aan die Wes-Kaap waar dit vanaf die Kogelberg tot Bredasdorp voorkom. Die struik word 2 m hoog en dra blomme van Augustus tot Desember. 

In Afrikaans staan dit ook as die *patrysbos* en in Engels as die *Oval-leaf pincushion* bekend.

## Galery 

Leucospermum truncatulum bush.JPG
9 Leucospermum truncatulum - Mountain fynbos - SA.jpg
Leucospermum truncatulum 1DS-II 3-5532.jpg
Leucospermum truncatulum 1DS-II 3-5533.jpg
Leucospermum truncatulum00.jpg
Leucospermum truncatulum01.jpg

## Sien ook 
* Lys van speldekussingspesies

## Bronnelys 
* REDLIST Sanbi
* Protea Atlas
* biodiversityexplorer
* PlantzAfrica
* Plants of the World Online

## Eksterne skakels
Aisleyne Horgan-Wallace

**Aisleyne Horgan-Wallace** (gebore 28 Desember 1978) is 'n Engelse televisiepersoonlikheid, model en rubriekskrywer wat in 2006 bekendheid verwerf het toe sy in die sewende reeks van die werklikheidstelevisieprogram *Big Brother* verskyn het.

## 2006: *Big Brother* 
Horgan-Wallace het bekendheid verwerf in die Verenigde Koninkryk toe sy in 2006 as deelnemer in die sewende reeks van die Channel 4 TV-reeks, *Big Brother*, gekies is. Sy het op dag 12 in die Big Brother-huis binnegekom en bekendheid verwerf vir haar gevegte met mede-deelnemers Nikki Grahame en Grace Adams-Short, en omdat sy deur die publiek in die 'House Next Door' verkies is - 'n geheime huis, waar sy gedwing is om te kies wie uit vyf nuwe deelnemers nuwe huismaats sou word. Horgan-Wallace het op dag 93 die eindstryd gehaal; sy het derde gekom met 22% van die kykerstemme. 

In Augustus 2010 het sy 'n aanbod van *Ultimate Big Brother* van die hand gewys om haar tonele te skiet vir 'n klein rol in die Britse filmprent *Anuvahood*. 
duimnael|Aisleyne Horgan-Wallace tydens 'n rooitapyt-geleentheid
Sedert 2007 was Horgan-Wallace 'n gereelde gas op die ondersteuningsprogramme van die *Big Brother*, ''Big Brother's Big Mouth*, *Big Brother's Little Brother*, en sedert die program se skuif na *Channel 5* in 2011, *Big Brother's Bit On The Side*. Sy skryf ook *Big Brother*-kolomme vir *The Sun Online''. 

## 2007 – hede: verskuiwing na televisiewerk 
Sedert 2007 verskyn sy in 'n aantal episodes van ''Charlie Brooker's Screenwipe*. Sy het ook vertonings aangebied soos *T4*. Sy verskyn in BBC One se *Test The Nation'', in 'n span saam met verskeie ander *Big Brother*-deelnemers. Sy het ook 'n klein verskyning gemaak op *The Charlotte Church Show*. Sy verskyn in verskeie aflewerings van die Red TV-reeks *Celebrity: Stars at Work*, wat in Desember 2007 en Januarie 2008 uitgesaai is. Hierna het Horgan-Wallace 'n enkelreeks-kontrak met Red TV onderteken om 'n self-getitelde, vlieg-teen-die-muur-dokumentêr *Aisleyne* te verfilm. Vier episodes is uitgesaai, die eerste was op 5 Maart 2008.  

## Filantropie 
Horgan-Wallace is 'n beskermdame van "Brain Tumor UK" en het opgetree as 'n ambassadeur vir Club4Climate, 'n inisiatief gebaseer op partye in die Londense West End en elders wat daarop gemik was om klimaatsverandering te voorkom.   In 2007 voltooi sy die 10 km-rit van Londen om geld in te samel vir *Brain Tumor UK*, en sy voltooi dieselfde geleentheid op 6 Julie 2008. 

Sy was betrokke by die "NHS Stop Smoking"-veldtog in samewerking met Cancer Research UK, en gee elke jaar sedert 2008 haar ondersteuning aan "No Smoking Day". Sy het ook betrokke geraak by die "Sit die messe en gewere neer!"-veldtog wat tieners aanmoedig om van die straat af te kom en skietery en messtekery te staak. 

## Verwysings 
## Eksterne skakels
Yeouido demonstrasiewoonstelle

300px|duimnael|regs|Seoul se voorstede met die Yeouido-demonstrasiewoonstelle op die voorgrond.

Die **Yeouido-demonstrasiewoonstelle** is in die Republiek van Korea se Seoul Yeongdeungpo-gu Yeouido-dong geleë. Dit is 'n woonstelkompleks wat 1&nbsp;584 gesinne kan huisves. Dit is in 1971 voltooi en aan die privaatsektor verkoop.

Die Yeouido-loodswoonstelle bestaan ​​uit 24 geboue met 12 tot 13 verdiepings. Woonstelle het ook 'n dakwoonstel, maar daar is burgerwoonstelle met vele variante, is die Yeouido demonstrasiewoonstelkompleks as die eerste daktuin-tipe hoë woonstelle gebou. 

Oorspronklik is die bou van Yeouido voltooi voor die aanleg van die kompleks, en die grond is begin verkoop aan die privaatsektor. Die plan was om 'n woonstelkompleks te bou en dit hierna uit te brei. Sedertdien belê meer en meer mense, soos die stad Seoel dit beplan het, in Yeouido. Talle sekuriteitsgeboue is reeds in Yeouido gebou, en 63 geboue is in besit van die Nasionale Vergadering, uitsaaistasies en Hanwha Group.

Die loodswoonstelle in Yeouido is ook bekend as kolomwoonstelle en is as *Seoul Future Heritage* aangewys as gevolg van die historiese waarde daarvan.

## Geskiedenis 
Konstruksie het in 1970 begin en is voltooi in 1971. Dit bestaan ​​uit 1&nbsp;584 huishoudings in 24 geboue, en is die eerste hoë woonstelle en groot kompleks in Suid-Korea, en die eerste geboue wat in Yeouido gebou is. Die konstruksie is onderneem deur Sambu Construction, Bukuk, Daelim, die Koreaanse konstruksiebedryf, en Hyundai Engineering & Construction.

In 2008 is die Yeouido-rivierpaleis, wat beplan was om uit 77 vloere bo die grond en 2 verdiepings ondergronds te bestaan, wat 'n heropbou-kompleks is, saamgestel en bevorder, maar dit het ineengestort.

## Bykomende fasiliteite 
* Bestuurskantoor
* Sypaadjies
* Huurdersvergaderplek
* Wagkamer (geleë in elke gebou)
* Speeltuin
* Downtown
* Nabygeleë: ''Peace Children's Park''

## Vervoer 
### Metro 
*Seoul Metro Line 5 - Yeouinaru Stasie 10 minute se stap van die (672m)
*Seoul Metro Line 9 - spruitjie Stasie 10 minute se stap van die (674m)

### Busdiens
*Dorpsbus: Yeongdeungpo 11, Yeongdeungpo 10
*Sitplekbus: 700, 108
*Lughawebus: 6030
*Nie-stop sitplekke: 7007-1
*Rooi bus: M7625
*Blou bus: 261, 503, 505, 162, 262
*Groen bus: 5534, 5633, 7611, 5618, 5012
West Texas Intermediate

duimnael|400px|Plekprys van West Texas Intermediate en Brent-ruolie
**West Texas Intermediate** (**WTI**), ook bekend as **Texas-ligsoet**, is 'n graad van ruolie wat as 'n maatstaf by die bepaling van oliepryse gebruik word. Hierdie graad word as ligte ruolie beskryf weens sy relatief lae digtheid, en as soet weens sy lae swawelinhoud. Dit is die onderliggende kommoditeit van New York Mercantile Exchange (NYMEX) se olietermynkontrakte.

Die prys van WTI word gewoonlik in nuusberigte oor oliepryse aangegee, tesame met die prys van Brent-ruolie van die Noordsee. Ander belangrike oliegrade is Doebai-ruolie, Oman-ruolie, Oerale-olie, en die OPUL-verwysingsmandjie. WTI is ligter en soeter (dit wil sê, dit bevat minder swawel) as Brent-ruolie en aansienlik ligter en soeter as Doebai- en Oman-ruolie.

## Prys 
Die prys van West Texas Intermediate-ruolie (WTI) vir lewering in Mei 2020 word op Maandag, 20 April 2020 negatief weens 'n tekort aan bergingsruimte. Die tekort aan bergingsruimte word toegeskryf aan 'n ineenstorting van aanvraag weens die voortslepende koronaviruspandemie en aan 'n prysoorlog tussen die olieprodusente Rusland en Saoedi-Arabië. Die prys van dieselfde graad olie vir lewering in Junie 2020 het op dieselfde dag by $20,43 gedraai. Dit was die grootste prysverskil ooit tussen die nabye termynkontrak en die termynkontrak vir lewering een maand later vir hierdie graad van ruolie.

## Verwysings
Suid-Atlantiese Anomalie

thumb|350px|Die afwyking op ’n hoogte van 560 km.
Die **Suid-Atlantiese Anomalie** (SAA) is ’n streek in die Aarde se atmosfeer waar die binneste Van Allen-stralingsgordel die naaste aan die Aarde se oppervlak kom: sowat 200&nbsp;km. Dit lei tot ’n toename in die vloed van energieke deeltjies in die streek wat satelliete blootstel aan hoër vlakke van straling as gewoonlik.

Die afwyking word veroorsaak deur die feit dat die Aarde en sy magnetiese dipool nie konsentries is nie. Die SAA is die streek na aan die Aarde waar die magneetveld op sy swakste is relatief tot ’n geïdealiseerde aardgesentreerde dipoolveld.

## Verwysings
## Eksterne skakels
Plasmawolk

thumb|230px|Die ontstaan van ’n plasmawolk.
’n **Plasmawolk** of **koronamassauitbarsting** is ’n massiewe uitbarsting van sonwind, ander ligte isotoopplasma en magneetvelde wat uit die Son se korona kom of die ruimte ingeslinger word.

’n Plasmawolk is nie dieselfde as ’n sonvlam nie, hoewel die twee verskynsels verwant is. Plasmawolke bestaan veral uit protone en elektrone, maar in ’n mindere mate ook swaarder elemente.

Plasmawolke wat die ruimte ingeslinger word, kan die planete in die Sonnestelsel bereik. Hier word hulle deur die planeet se magneetveld na die pole afgebuig. Wanneer die gelaaide deeltjies die atmosfeer bereik, verlig hulle die atmosfeer. Dié verskynsel staan bekend as poolligte. In die Suidelike Halfrond word dit die "aurora australis" genoem en in die Noordelike Halfrond die "aurora borealis".

## Beskrywing
Plasmawolke word verbind met enorme veranderings en versteurings in die magneetveld van die Son se korona. Hulle volg dikwels op sonvlamme en word ook met ander vorme van sonaktiwiteit verbind, maar dit is nie heeltemal duidelik wat die verband is nie. Hulle ontstaan dikwels in aktiewe streke op die Son se oppervlak, soos naby groepe sonvlekke. Naby sonmaksimums ontstaan sowat drie plasmawolke per dag, terwyl daar naby sonminimums net een elke vyf dae is.

Wanneer die plasmawolk in die rigting van die Aarde uitgeskiet word, kan die skokgolf van die bewegende plasma ’n geomagnetiese storm veroorsaak wat die Aarde se magnetosfeer versteur. Die grootste aangetekende geomagnetiese versteuring, vermoedelik weens ’n plasmawolk wat die Aarde se magnetosfeer getref het, was die sonstorm van 1859, wat dele van die kort tevore geïnstalleerde Amerikaanse telegraafnetwerk buite werking gestel het, brande gestig en sommige telegraafoperateurs geskok het. 

## Verwysings
## Skakels
Seepsteenspeldekussing

Die **seepsteenspeldekussing** (*Leucospermum gerrardii*) is 'n blomdraende struik wat tot die genus *Leucospermum* behoort en deel van die fynbos vorm. Die spesie kom voor in Eswatini en Mpumalanga; by Barberton en Carolina. Dit is een van die min speldekussingspesies wat nie in die Wes-Kaap voorkom nie. Die struik word 0,4&nbsp;m hoog en dra blomme van September tot November.

In Engels staan dit as die *Soapstone pincushion* bekend.

## Galery 

Dwarf Pincushions (Leucospermum gerrardii) (32411247621).jpg
Dwarf Pincushion (Leucospermum gerrardii) (32533935585).jpg
Leucospermum gerrardii 1.jpg
Dwarf Pincushion (Leucospermum gerrardii) (32731494991).jpg
Leucospermum gerrardii01.jpg
Leucospermum gerrardii08.jpg

## Sien ook 
* Lys van speldekussingspesies

## Bronnelys 
* REDLIST Sanbi
* Protea Atlas
* Biodiversityexplorer
* Plants of the World Online

## Eksterne skakels
Hyundai Equus

Die **Hyundai Equus** is 'n volgrootte luukse motor wat van 1999 tot 2016 deur die Suid-Koreaanse maatskappy Hyundai vervaardig is. 

In 2009 het Hyundai die tweede geslag vrygestel met behulp van 'n platform vir agterwielaandrywing om met die BMW 7-reeks, Mercedes-Benz S-klas, Audi A8 en Lexus LS mee te ding. Vanaf Augustus 2014 word die tweede generasie verkoop in Suid-Korea, Rusland, China, die Verenigde State, Kanada, Sentraal-Amerika, Suid-Amerika, sowel as in die Midde-Ooste onder die **Hyundai Centennial** naamplaat. 

Op 4 November 2015 het Hyundai amptelik aangekondig dat die Genesis-model in Genesis Motor, die nuwe afdeling vir luukse voertuie vir Hyundai, omgeskep gaan word.  Die 2016 opvolger van die Hyundai Equus is hernoem as Genesis G90  (EQ900 in Korea tot 2018).  Die Equus dien tans as die amptelike staatsmotor van die Republiek Korea.

## Verwysings
Malmesburyluisie

Die **Malmesburyluisie** (*Leucospermum parile*) is 'n blomdraende struik wat tot die genus *Leucospermum* behoort en deel van die fynbos-bioom vorm. Die spesie is endemies aan die Wes-Kaap, waar dit van Dassenberg tot by Paardeberg voorkom. Die struik word 1.5&nbsp;m hoog en dra blomme van Julie tot November.

In Engels staan dit as die *Malmesbury Pincushion* bekend.

## Galery 

Leucospermum parile 50D 1285.jpg
Leucospermum parile 50D 1290.jpg
Leucospermum parile 1DS-II 3-6630.jpg
Leucospermum parile 1DS-II 3-6631.jpg
Leucospermum parile 1DS-II 3-6637.jpg
Leucospermum parile 1DS-II 3-6646.jpg

## Sien ook 
* Lys van speldekussingspesies

## Bronnelys 
* REDLIST Sanbi
* Protea Atlas
* Biodiversityexplorer
* Plants of the World Online

## Eksterne skakels
Suid-Koreaanse nasionale sokkerspan

Die **Suid-Koreaanse nasionale sokkerspan** (Koreaans: 대한민국 축구 국가대표팀/大韓民國 蹴球 國家代表팀, ''Daehan Min'guk Chukgu Gukga Daepyo Tim'') is 'n span sokkerspelers wat Suid-Korea in internasionale wedstryde verteenwoordig, soos vir die Sokker-Wêreldbeker of die Asiese beker (Asia Cup).

## Eksterne skakels
Basterkreupelhout

Die **basterkreupelhout** (*Leucospermum patersonii*) is 'n blomdraende boom wat tot die genus *Leucospermum* behoort en deel van die fynbos-bioom vorm. Die spesie is endemies aan die Wes-Kaap, waar dit van Kleinmond tot by Agulhas voorkom. Die struik word 4&nbsp;m hoog en dra blomme van Augustus tot Desember. Dis 'n tipiese kalksteenfynbosspesie wat kommersieel geoes word.

In Engels staan dit as die *Silver-edge pincushion* en in Afrikaans ook as die valskreupelhout bekend. Die plant se FSA-nommer is 85.

## Galery 

Leucospermum patersonii.JPG
Leucospermum patersonii leaf detail.JPG
Leucospermum patersonii 1.JPG
Leucospermum patersonii Funchal.jpg

## Sien ook 
* Alfabetiese lys van Suid-Afrikaanse bome
* Lys van speldekussingspesies

## Verwysings 
## Bronnelys 
* REDLIST Sanbi
* Protea Atlas
* Biodiversityexplorer
* PlantzAfrica
* Plants of the World Online

## Eksterne skakels
Kloofluisiesbos

Die **kloofluisiesbos** (*Leucospermum gueinzii*) is 'n blomdraende struik wat tot die genus *Leucospermum* behoort en deel van die fynbos-bioom vorm. Die spesie is endemies aan die Wes-Kaap, waar dit voorkom in die Hottentots-Hollandberge vanaf Jonkershoek tot by die Groenlandberg. Die struik word 3&nbsp;m hoog en dra blomme van Augustus tot Januarie.

In Engels staan dit as die *Kloof Fountain pincushion* bekend.

## Galery 

Gueinzii - sb616.JPG
Leucopsermum gueinzii flower 2.JPG
Leucospermum gueinzii flower.JPG
Leucospermum gueinzii.JPG

## Sien ook 
* Lys van speldekussingspesies

## Bronnelys 
* REDLIST Sanbi
* Protea Atlas
* Biodiversityexplorer
* PlantzAfrica
* Plants of the World Online

## Eksterne skakels
Spitsblaarspeldekussing

Die **spitsblaarpeldekussing** (*Leucospermum saxosum*) is 'n blomdraende struik wat tot die genus *Leucospermum* behoort en deel van die fynbos vorm. Die spesie kom voor in Mpumalanga en die Drakensbergeskarp in Limpopo, Zimbabwe en Mosambiek. Die struik word 2&nbsp;m hoog. Dié spesie is ook een van min spesies wat nie in die Wes-Kaap voorkom nie. 

In Engels staan dit as die *Escarpment pincushion* bekend. Die boom se FSA-nommer is 85.3.

## Galery 

Leucospermum saxosum 2 (4329359091).jpg
Leucospermum saxosum 3 (4329357201).jpg
Leucospermum saxosum 4 (4330090074).jpg

## Sien ook 
* Alfabetiese lys van Suid-Afrikaanse bome
* Lys van speldekussingspesies

## Verwysings 
## Bronnelys 
* REDLIST Sanbi
* Protea Atlas
* PlantzAfrica
* Plants of the World Online

## Eksterne skakels
Boorpunt

duimnael|Van bo tot onder: Graaf, lip en ingewing (bradpunt), messelstuk en draai boorpunte
duimnael|'n Stel metselboorstukke
'n **Boorpunt** is 'n stuk gereedskap wat gebruik word om gate, wat amper altyd rond is, in voorwerpe te maak. Boorpunte kom in baie groottes en vorms voor en kan verskillende soorte gate in baie verskillende materiale skep. Om gate te skep, word boorstukke gewoonlik aan 'n boormasjien vasgemaak, wat dit dryf om deur die werkstuk te sny, tipies deur rotasie. Die boorpunt se skag word aan die boormasjien gekoppel deur aangegryp te word deur die boorklembus van die boormasjien.

Boorpunte kom in standaardgroottes wat rond is. Daar is ook sekere gespesialiseerde boorpunte wat gate kan skep met 'n nie-sirkelvormige dwarssnit.

Alhoewel die term boor na 'n boormasjien óf 'n boorpunt verwys as dit in 'n boormasjien gebruik word, beteken dit gewoonlik net die boormasjien.

## Bronnelys 
*

## Verwysings 
## Eksterne skakels 
*  Nomenklatuur
Nxwaye

Die **Nxwayerivier** is 'n sytak van die Tugelarivier in die Drakensberg-area van KwaZulu-Natal, Suid-Afrika. Dit vloei in die Woodstockdam in.

## Eksterne skakel 
* Google-kaart van die Nxwayerivier se samevloei by Geonames.org (cc-by)
IFidi

Die **iFidirivier** is 'n sytak van die Mnwenirivier hoog in die Noordelike Drakensberg van KwaZulu-Natal, Suid-Afrika. Die riviere is in die Tugelarivier se opvanggebied geleë.

## Eksterne skakel 
* Google-kaart van die iFidirivier se samevloei met die Sithene by Geonames.org (cc-by)
Shiva Ayyadurai

**V. A. Shiva Ayyadurai** (gebore **Vellayappa Ayyadurai Shiva**, 2 Desember 1963) 'n stelling wat hy baseer op die elektroniese possagteware genaamd "EMAIL" (Engels, *E-POS*) wat hy as hoërskoolleerling in die laat 1970's in New Jersey geskryf het. Aanvanklike verslaggewing wat Ayyadurai se bewering herhaal het – deur organisasies soos *The Washington Post* en die Smithsonian Institution – is met openbare terugtrekkings opgevolg. Hierdie korreksies is deur kapsie van historici en pioniers van ARPANET aangespoor, wat daarop gewys het dat e-pos teen die vroeë 1970's reeds aktief gebruik is.

Ayyadurai ontvang ook erkenning vir twee verslae: een wat die werkomstandighede van Indië se grootste wetenskaplike agentskap bevraagteken, en een wat die veiligheid van geneties gemodifiseerde sojabone bevraagteken. Ayyadurai het vier grade van die Massachusetts Institute of Technology (MIT), insluitende 'n Ph.D in biologiese ingenieurswese, en is 'n ontvanger van die Fulbright-beurs. Hy verwerf 3,4% van die stemme as onafhanklike kandidaat in die senaatsverkiesing van Massachusetts in 2018 en staan as Republikeinse kandidaat in die senaatsverkiesing van Massachusetts in 2020.

## Verwysings 
## Eksterne skakels
Sithene

Die **Sithenerivier** is 'n sytak van die Mnwenirivier hoog in die Noordelike Drakensberg van KwaZulu-Natal, Suid-Afrika. Dit is in die opvanggebied van die Tugelarivier geleë.

## Eksterne skakel 
* Google-kaart van die Sithenerivier se samevloei met die iFidi by Geonames.org (cc-by)
Tuinring

[duimnael|Zemljanoi Gorod en die historiese middestad van Moskou wat tans deur die Tuinring omsluit word, met [Kremlin, die historiese koopmanskwartier Kitai-gorod en Beli-gorod, die "Wit stad" wat sy naam aan 'n witgeverfde stadsmuur te danke het]]
duimnael|Zemljanoi wal noord van die Jaoeza-brug op 'n foto wat deur Nikolai Naidenof in 1888 geneem is. Die straat met sy kenmerkende voortuine het sy naam aan die historiese grondwal te danke 
duimnael|Zemljanoi wal vandag, soos gesien in 'n suidelike rigting
duimnael|Krimski-brug met sy ses rylane vorm tans die nouste seksie van die Tuinring
Die **Tuinring**, ook bekend as die **B-ring** (Russies: Садо́вое кольцо́ *Sadówoje Koltsó*, кольцо́ "Б" *Koltsó B*) is 'n kringpad om Sentraal-Moskou wat langs die vroeëre 17de eeuse stadsmuur en versterkings wat rondom Zemljanoi Gorod, die destydse ringvormige buitewyke van Moskou, gebou is. Toe hulle hul militêre betekenis gedurende die 1820's verloor het (Moskou se stadsgebied is ná die Napoleontiese inval en die groot brand van 1812 merkbaar uitgebrei), is hulle geleidelik deur strate vervang wat later die kringpad sou vorm.

Die versterkings, waarlangs die Tuinring ontstaan het, het oorspronklik uit 'n grondwal (Russies: Земляной вал *Zemljanoi wal*) met aangrensende waterwal bestaan wat later verwyder is om plek te maak vir 'n breë geplaveide pad met sypaadjies (wat minder as 25 meter breed was), lane en tuine. Die Tuinring se naam is afgelei van die laasgenoemdes. In die Tsaretydperk het die meeste woonhuise nog oor voortuine beskik - huiseienaars was selfs verplig om 'n voortuin aan te lê. Hulle is verwyder toe die ring gedurende die 1930's onder die Stalinbewind verbreed is.

Die Tuinring bestaan uit sewentien strate (elkeen met sy eie naam) en vyftien pleine, met 'n totale lengte van sestien kilometer. By sy nouste punt, die Krimskibrug, het die pad ses lane, en by sy breedste seksie oorspronlik agttien lane gehad. In die 21ste eeu is die Tuinring herbou en beperk tot maksimaal tien lane.

## Verwysings 
## Eksterne skakels
Sarah Adler

**Sarah Adler** (gebore 18 Junie 1978) is 'n Franse aktrise. Sy is bekend vir haar rolle in die rolprente *Notre musique* (2004), *Jellyfish* (2007), *The Cakemaker* (2017), en *Foxtrot* (2017).

## Filmografie 
### Rolprente 
* 1999: *Afraid of Everything*
* 1999: *Junk*
* 2004: *Notre musique*
* 2004: *Year Zero*
* 2005: ''Nina's House*
* 2007: *Jellyfish*
* 2010: *Andante*
* 2012: *A Letter from the Past*
* 2013: *Up the Wrong Tree*
* 2013: *Sweets*
* 2013: *Ana Arabia*
* 2014: *Dawn*
* 2014: *French Dolls*
* 2014: *Self Made*
* 2014: *Tsili*
* 2017: *The Cakemaker*
* 2017: *Foxtrot*

### Televisiereekse 
* 1990: *Kryat Kivun*
* 2000: *Reaching for Heaven*
* 2006: *Parashat Ha-Shavua*
* 2007: *Lost and Found*
* 2020: *Get A Clue*
* 2020: *Memorist*

### Televisierolprente 
* 2015: *The Lives of Animals*
* 2015: *Les années perdues''

### Video's 
* 2004: *Short Fuse: A Collection of Explosive Shorts*

## Eksterne skakels 
*
Renée Adorée

**Renée Adorée** (30 September 1897 – 5 Oktober 1933) was 'n Franse aktrise. Sy was bekend vir haar rolle in die rolprente *The Big Parade* (1925), ''Back to God's Country* (1927), *The Cossacks* (1928), en *Tide of Empire* (1929).

## Filmografie 
### Rolprente 
* 1918: *500 Pounds Reward*
* 1920: *The Strongest*
* 1922: *Honor First*
* 1922: *Mixed Faces*
* 1922: *A Self-Made Man*
* 1922: *West of Chicago*
* 1923: *The Eternal Struggle*
* 1923: *The Six-Fifty*
* 1924: *Defying the Law*
* 1924: *A Man's Mate*
* 1924: *Women Who Give*
* 1925: *The Big Parade*
* 1925: *Exchange of Wives*
* 1925: *Excuse Me*
* 1925: *Man and Maid*
* 1926: *The Blackbird*
* 1926: *Blarney*
* 1926: *La Bohème*
* 1926: *Exquisite Sinner*
* 1926: *The Flaming Forest*
* 1926: *Tin Gods*
* 1927: *Back to God's Country*
* 1927: *Heaven on Earth*
* 1927: *Mr. Wu*
* 1927: *On Ze Boulevard*
* 1927: *The Show*
* 1928: *The Cossacks*
* 1928: *A Certain Young Man*
* 1928: *Forbidden Hours*
* 1928: *The Mating Call*
* 1928: *The Michigan Kid*
* 1928: *The Spieler*
* 1929: *Tide of Empire*
* 1929: *The Pagan*
* 1930: *Call of the Flesh*
* 1930: *Redemption*
* 1944: *Some of the Best*
* 1968: *The Great Stone Face*

### Televisierolprente 
* 1961: *Hollywood: The Golden Years''

## Eksterne skakels 
*